钦定古今图书集成/明伦汇编/闺媛典/第269卷 > 皇清二 > 韩嗣愈妻赵氏
## 钦定古今图书集成/明伦汇编/闺媛典/第269卷 > 皇清二 > 韩嗣愈妻赵氏

按《盐山县志》：“赵氏，韩嗣愈妻。愈死，赵年三十，子士谦五岁，夫弟嗣彦四岁，失怙恃，赵延师教之，并听亲族子弟来学，不另责贽。两孤先后入庠，及析箸物产，听嗣彦择取，不求称。顺治五年，贼执赵，拷索财物，赵大骂，贼怒杀之。创未中要，三日复苏，寿八十二卒。”